title: Директива на Съвета от 28 юни 1977 година за сближаване на законодателствата на държавите-членки относно задните фарове за мъгла на моторните превозни средства и техните ремаркета

text:
Важна правна забележка

|

31977L0538

Официален вестник n° L 220 , 29/08/1977 стр. 0060 - 0071 специално финландско издание: глава 13 том 7 стр. 0200  специално гръцко издание: глава 13 том 6 стр. 0199  специално шведско издание: глава 13 том 7 стр. 0200  специално испанско издание: глава 13 том 7 стр. 0212  специално португалско издание глава 13 том 7 стр. 0212  специално чешко издание глава 13 том 004 стр. 200  - 211 специално испанско издание глава 13 том 004 стр. 200  - 211 специално унгарско издание глава 13 том 004 стр. 200  - 211 специално литвийско издание глава 13 том 004 стр. 200  - 211 LV.ES глава 13 том 004 стр. 200  - 211 MT.ES глава 13 том 004 стр. 200  - 211 PL.ES глава 13 том 004 стр. 200  - 211 SK.ES глава 13 том 004 стр. 200  - 211 специално словенско издание глава 13 том 004 стр. 200  - 211

		19770628Директива на Съветаот 28 юни 1977 годиназа сближаване на законодателствата на държавите-членки относно задните фарове за мъгла на моторните превозни средства и техните ремаркета(77/538/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност, и по-специално член 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че техническите изисквания, на които трябва да отговарят моторните превозни средства по силата на националното законодателство, се отнасят, наред с друго, за задните фарове за мъгла;като има предвид, че тези изисквания са различни във всяка държава-членка; като има предвид, следователно, че това поражда необходимостта всички държави-членки да приемат едни и същи изисквания или в допълнение или вместо досега съществуващата нормативна уредба, с оглед в частност за всеки тип превозно средство да се прилага процедурата за типово одобрение на ЕИО, която е предмет на Директива на Съвета 70/156/ЕИО от 6 февруари 1970 г. за сближаване на законодателствата на държавите-членки относно типовото одобрение на моторните превозни средства и на техните ремаркета [3];като има предвид, че с Директива 76/756/ЕИО [4] Съветът определи общите изисквания за инсталирането на светлинни и светлинно-сигнални устройства на моторните превозни средства и на техните ремаркета;като има предвид, че хармонизираната процедура за типово одобрение за компонент по отношение на задните фарове за мъгла дава възможност на всяка държава-членка да констатира спазването на общите изисквания относно конструкцията и изпитанията и да уведомява останалите държави-членки за направените констатации, като изпраща копие от сертификата за типово одобрение за компонент, установено за всеки тип заден фар за мъгла; като има предвид, че поставянето на знак за типово одобрение на ЕИО за компонент върху всички задни фарове за мъгла, произведени в съответствие с одобрения тип, премахва необходимостта от технически преглед на тези устройства в останалите държави-членки;като има предвид, че е желателно техническите изисквания да се разработят по такъв начин, че да преследват същата цел като тази, към която е насочена дейността, извършвана в рамките на Икономическата комисия на ООН за Европа по същия въпрос;като има предвид, че сближаването на законодателствата относно моторните превозни средства предполага взаимно признаване между държавите-членки на резултатите от техническите прегледи, провеждани във всяка една от тях въз основа на общите изисквания,ПРИЕ НАСТОЯЩАТА ДИРЕКТИВА:Член 11. Всяка държава-членка издава типово одобрение на ЕИО за компонент за всеки тип заден фар за мъгла, който удовлетворява изискванията за конструкция и изпитания, определени в приложения 0, II и III.2. Държавата-членка, която е издала типово одобрение на ЕИО за компонент, взема необходимите мерки, за да следи, доколкото това е необходимо, дали промишлените модели съответстват на одобрения тип, в сътрудничество с компетентните органи на останалите държави-членки, ако се налага. Тази проверка се свежда до контрол на място.Член 2Държавите-членки определят на производителя или на неговия упълномощен представител, знак за типово одобрение на ЕИО за компонент съгласно образеца, установен в приложение II, за всеки тип заден фар за мъгла, който те одобряват по силата на член 1.Държавите-членки вземат всички необходими мерки, за да предотвратяват използването на знаци, които могат да предизвикат объркване между задните фарове за мъгла, чийто тип е одобрен по силата на член 1, и други устройства.Член 31. Държавите-членки не могат да забраняват пускането на пазара на задни фарове за мъгла на основания, свързани с тяхната конструкция или функциониране, ако върху същите е поставен знака за типово одобрение на ЕИО за компонент.2. Независимо от това, държава-членка може да забрани пускането на пазара на задни фарове за мъгла, които имат знак за типово одобрение на ЕИО, ако те системно не съответстват на одобрения тип.Тази държава незабавно уведомява останалите държави-членки и Комисията, за взетите мерки, като посочва мотивите за своето решение.Член 4В срок от един месец, компетентните органи на всяка държава-членка изпращат на компетентните органи на останалите държави-членки, копие от удостоверенията за типово одобрение за компонент, чийто образец е даден в приложение I, установени за всеки тип заден фар за мъгла, който те одобряват или отказват да одобрят.Член 51. Ако държавата-членка, която е издала типово одобрение на ЕИО за компонент, установи, че много задни фарове за мъгла, върху които е поставен същия знак за типово одобрение на ЕИО за компонент, не съответстват на типа, който тя е одобрила, тя взема необходимите мерки, за да осигури съответствието на производството с одобрения тип. Компетентните органи на тази държава уведомяват тези на останалите държави-членки за взетите мерки, които в случай на системно несъответствие могат да стигнат до отнемане на типовото одобрение на ЕИО за компонент. Споменатите органи вземат същите мерки, ако са уведомени от компетентните органи на друга държава-члена за наличието на такова неспазване на съответствието.2. Компетентните органи на държавите-членки в срок от един месец взаимно се уведомяват за отнемането на издадено типово одобрение на ЕИО за компонент, както и за мотивите за тази мярка.Член 6Във всяко решение за отказ или за отнемане на типово одобрение на ЕИО за компонент, както и за забрана за пускане на пазара или за употреба, взето в съответствие с разпоредбите, приети в изпълнение на настоящата директива, съдържа подробни мотиви. То се съобщава на заинтересованата страна, като се посочват средствата за правна защита съгласно действащото законодателство в държавите-членки и сроковете, в които могат да се упражнят тези средства за правна защита.Член 7Държавите-членки не могат да отказват типово одобрение на ЕИО, нито национално типово одобрение за компонент на превозно средство на основания, свързани със задните фарове за мъгла, ако върху същите е поставен знака за типово одобрение на ЕИО за компонент и ако те са монтирани в съответствие с изискванията, определени в Директива 76/756/ЕИО.Член 8Държавите-членки не могат да отказват или забраняват продажбата, регистрацията, въвеждането в експлоатация или използването на превозно средство на основания, свързани със задните фарове за мъгла, ако върху същите е поставен знака за типово одобрение на ЕИО за компонент и ако те са монтирани в съответствие с изискванията, установени в Директива 76/756/ЕИО.Член 9По смисъла на настоящата директива "превозно средство" е всяко моторно превозно средство, предназначено за движение по пътищата, с или без каросерия, което има най-малко четири колела и максимална проектна скорост над 25 км/час, както и неговите ремаркета, с изключение на превозните средства, които се движат по релси, селскостопанските и горските трактори и машини, както и строителните машини.Член 10Измененията, необходими за привеждане в съответствие с техническия прогрес на изискванията, посочени в приложенията, се приемат в съответствие с процедурата, предвидена в член 13 от Директива 70/156/ЕИО.Член 111. Държавите-членки въвеждат в сила разпоредбите, необходими за да се съобразят с настоящата директива, в срок от осемнадесет месеца, считано от нейната нотификация, и незабавно уведомяват Комисията за това.2. Държавите-членки следят Комисията да бъде уведомена за текста на основните разпоредби от националното законодателство, които те приемат в областта, уредена с настоящата директива.Член 12Адресати на настоящата директива са държавите-членки.Съставено в Люксембург на 28 юни 1977 година.За СъветаПредседателW. Rodgers[1] ОВ С 118, 16.5.1977 г., стр. 29.[2] ОВ С 114, 11.5.1977 г., стр. 2.[3] ОВ L 42, 23.2.1970 г., стр. 1.[4] ОВ L 262, 27.9.1976 г., стр. 1.--------------------------------------------------19770628СПИСЪК НА ПРИЛОЖЕНИЯТАПРИЛОЖЕНИЕ 0: Определения, общи характеристики, сила на излъчваната светлина, методи на изпитване, изпитване за топлоустойчивост, цвят на излъчваната светлина, съответствие на производствотоПРИЛОЖЕНИЕ I: Образец на сертификата за типово одобрение на ЕИО за компонентПРИЛОЖЕНИЕ II: Изисквания за типово одобрение на ЕИО за компонент и маркировкаПРИЛОЖЕНИЕ III: Фотометрични измервания--------------------------------------------------19770628ПРИЛОЖЕНИЕ 0ОПРЕДЕЛЕНИЯ, ОБЩИ ХАРАКТЕРИСТИКИ, СИЛА НА ИЗЛЪЧВАНАТА СВЕТЛИНА, МЕТОДИ НА ИЗПИТВАНЕ, ИЗПИТВАНЕ ЗА ТОПЛОУСТОЙЧИВОСТ, ЦВЯТ НА ИЗЛЪЧВАНАТА СВЕТЛИНА, СЪОТВЕТСТВИЕ НА ПРОИЗВОДСТОТО1. ОПРЕДЕЛЕНИЯ1.1. "Заден фар за мъгла" е фарът, използван с оглед превозното средство да е по-видимо отзад при гъста мъгла.1.2. "Еталонна ос" е характерната ос на светлинния сигнал, определен от производителя да послужи за ориентир на посоката (H = 0°, V = 0°) на ъглите на видимост при фотометричните измервания и при монтажа на фара върху превозното средство.1.3. "Еталонен център" е пресечната точка на еталонната ос с външната светлинно-излъчваща повърхност, определена от производителя.1.4. "Видима повърхност" при определена посока на наблюдение е ортогоналната проекция на светлинно-излъчващата повърхност върху равнина, перпендикулярна на посоката на наблюдение.1.5. "Тип заден фар за мъгла" са задните фарове за мъгла, между които не съществуват съществени разлики, като тези разлики, в частност, могат да се отнасят до следните точки:1.5.1. производствено или търговско наименование;1.5.2. характеристики на оптичната система;1.5.3. допълнителни елементи, които могат да променят оптичния ефект чрез отражение, пречупване или поглъщане;1.5.4. тип лампа.2. ОБЩИ СПЕЦИФИКАЦИИ2.1. Всеки от образците, посочени в точка 1.2.3 от приложение II, трябва да удовлетворява спецификациите, определени в точките по-долу.2.2. Задните фарове за мъгла трябва да са проектирани и конструирани така че при нормални експлоатационни условия и независимо от вибрациите, на които те могат да са подложени, да е осигурено нормалното им функциониране и да запазят характеристиките, наложени от настоящата директива.3. СИЛА НА ИЗЛЪЧВАНАТА СВЕТЛИНА3.1. Силата на светлината, излъчвана от всеки от двата образеца, споменати в точка 1.2.3 от приложение II, удовлетворяваща изискванията на точка 5 по-долу, трябва да е най-малко равна на минимумите и най-много равна на максимумите, определени по-долу, и да е измерена спрямо еталонната ос в показаните по-долу посоки (изразена в градуси спрямо еталонната ос).3.2. Силата по протежение на осите Н и V, между 10° вляво и 10° вдясно и между 5° нагоре и 5° надолу, трябва да е най-малко 150 cd. Силата между осите не трябва да е под 75 cd.3.3. Силата на светлината, излъчвана във всички посоки, в които светлината може да бъде наблюдавана, не трябва надвишава 300 cd.3.4. Видимата повърхност по посока на еталонната ос не трябва да надвишава 140 cm2.3.5. В приложение III са дадени подробности за методите на измерване, които трябва да се използват.4. ПРОЦЕДУРА ЗА ИЗПИТВАНЕВсички измервания трябва да се провеждат с безцветна стандартна лампа от типа, предвиден за задния фар за мъгла, и регулирана за излъчване на нормален светлинен поток, предписан за този тип лампа.5. ИЗПИТАНИЕ ЗА ТОПЛОУСТОЙЧИВОСТ5.1. Фарът трябва да се подложи на непрекъснато действие в продължение на един час след период на нагряване от двадесет минути. Околната температура трябва да е 23 ± 5 °С. Лампата, която се използва, трябва да е от предписаната категория и трябва да се захранва с ток с такова напрежение, при което да се получи определената средна мощност за съответното изпитвателно напрежение.5.2. В случая, когато е посочена само максималната мощност, изпитването трябва да се проведе, като напрежението се регулира така че да се получи мощност, равна на 90 % от посочената мощност. Определената средна или максимална мощност трябва при всички случаи да се избира в обхвата напрежение от 6, 12 или 24 волта, при което тя достига максималната стойност.5.3. След като фарът е бил стабилизиран при температурата на околната среда, не трябва да се наблюдава никакво изкривяване, деформация, напукване или изменение на цвета.6. ЦВЯТ НА ИЗЛЪЧВАНАТА СВЕТЛИНАУстройството трябва да излъчва светлина с червен цвят. Цветът на излъчваната светлина, измерена с помощта на светлинен източник, който е с температура на цвета 2854 К, съответстваща на осветител А на Международната eлектротехническа комисия (IEC), трябва да е в границите на трицветните координати по-долу:ограничение към жълто : y ≤ 0,335ограничение към лилаво : z ≤ 0,008.7. СЪОТВЕТСТВИЕ НА ПРОИЗВОДСТВОТОВсеки заден фар за мъгла, носещ знака за типово одобрение на ЕИО за компонент, трябва да съответства на одобрения тип и да удовлетворява фотометричните условия, посочени в точки 3 и 6. Въпреки това, за случайно избран фар от серийно производство, изискванията за минимална сила на излъчваната светлина (измерена със стандартната лампа, посочена в точка 4), могат да се ограничат във всяка разглеждана посока до 80 % от минималната стойност, предписана в точка 3.--------------------------------------------------19770628ПРИЛОЖЕНИЕ I+++++ TIFF +++++--------------------------------------------------19770628ПРИЛОЖЕНИЕ IIИЗИСКВАНИЯ ЗА ТИПОВО ОДОБРЕНИЕ НА ЕИО ЗА КОМПОНЕНТ И МАРКИРОВКА1. ЗАЯВЛЕНИЕ ЗА ТИПОВО ОДОБРЕНИЕ НА ЕИО ЗА КОМПОНЕНТ1.1. Заявлението за типово одобрение на ЕИО за компонент се подава от притежателя на производственото или търговското наименование или неговия представител.1.2. За всеки тип заден фар за мъгла заявлението се придружава от:1.2.1. кратко техническо описание, уточняващо в частност предвидения тип лампи, които трябва да отговарят на спецификациите на Международната електротехническа комисия (IEC);1.2.2. достатъчно подробни чертежи, в три екземпляра, които дават възможност да се идентифицира типа заден фар за мъгла и които показват геометрично разположение при монтаж върху превозното средство, както и оста на наблюдение, която трябва да се приеме за еталонна ос при изпитанията (хоризонтален ъгъл Н = 0°, вертикален ъгъл V = 0°), и точката, която трябва да се приеме за еталонен център при тези изпитания;1.2.3. два образеца; в случая, когато задният фар за мъгла може да се монтира само от дясната или от лявата страна на моторното превозно средство, без значение коя от тях, двата представени образеца могат да са еднакви и да са подходящи само за дясната страна или за лявата страна на превозно средство;1.2.4. допълнителен образец за съхранение в лабораторията за всяка последваща проверка, която може да се окаже необходима.2. ОБОЗНАЧЕНИЯ2.1. На образците за заден фар за мъгла, предоставени за типово одобрение на ЕИО за компоненти, трябва да има:2.1.1. производственото или търговското наименование на заявителя; този знак, трябва да е ясно четлив и неизтриваем;2.1.2. ясно четливо и неизтриваемо обозначение на предвидения тип(ове) лампа(и);2.1.3. достатъчно място за знака за типово одобрение на ЕИО за компонент, включително допълнителните символи, предвидени в точка 4; това място трябва е показано на чертежите, споменати в точка 1.2.2.3. ТИПОВО ОДОБРЕНИЕ НА ЕИО ЗА КОМПОНЕНТ3.1. Ако двата образеца, представени съгласно точка 1.2.3., удовлетворяват изискванията на приложения 0, II и III, се издава типово одобрение на ЕИО за компонент и се определя номер на типовото одобрение за компонент.3.2. Този номер не може да се определя на друг тип заден фар за мъгла;3.3. Когато е заявено типово одобрение на ЕИО за компонент за тип светлинно или светлинно-сигнално устройство, включващо заден фар за мъгла и други светлини, може да се издаде единен знак за типово одобрение на ЕИО за компонент, при условие че задният фар за мъгла удовлетворява изискванията на настоящата директива и че всяка от останалите светлини, съставляващи светлинното или светлинно-сигналното устройство, за което е заявено типово одобрение на ЕИО за компонент, съответстват на изискванията на специалната директива, приложима за него.4. МАРКИРОВКА4.1. Всеки заден фар за мъгла, който съответства на тип, одобрен съгласно настоящата директива, трябва да има знак за типово одобрение за компонент.4.2. Този знак се състои от правоъгълник, в който е вписана малка буква "е", последвана от номера или от опознавателната буквена група на държавата-членка, издала типовото одобрение за компонент:1  за Германия,2  за Франция,3  за Италия,4  за Нидерландия,6  за Белгия,11  за Обединеното кралство,13  за Люксембург,18  за Дания,IRL  за Ирландия.и от номера на типовото одобрение на ЕИО за компонент, който съответства на сертификата за типово одобрение на ЕИО за компонент, установено за типа заден фар за мъгла.4.3. Знакът за типово одобрение на ЕИО за компонент съдържа допълнително буква "F".4.4. Номерът на типовото одобрение на ЕИО за компонент трябва да се постави близо до правоъгълника, обграждащ буквата "е".4.5. Знакът за типово одобрение на ЕИО за компонент и допълнителният символ трябва да се положат върху стъклото на фара или на едно от стъклата по такъв начин, че да са незаличими и ясно четливи, дори когато задният фар(ове) за мъгла е монтиран върху превозното средство.4.6. Пример за знака за типово одобрение на ЕИО за компонент и на допълнителния символ е даден в допълнение 1.4.7. В случая на издаден единен номер на типово одобрение на ЕИО за компонент, предвиден в точка 3.3 за тип светлинно или светлинно-сигнално устройство, съдържащо заден фар за мъгла и други светлини, може да се положи само един знак за типово одобрение на ЕИО за компонент, който се състои от:- правоъгълник, в който е вписана буквата "е", последвана от номера или от опознавателната буквена група на държавата-членка, издала типовото одобрение на ЕИО за компонент;- номер на типовото одобрение на ЕИО за компонент;- допълнителните символи, предвидени в отделните директиви, съгласно които типовото одобрение на ЕИО за компонент е издадено.4.8. Размерите на отделните компоненти на този знак не трябва да са по-малки от най-големите минимални размери, предписани за отделните знаци от директивите, съгласно които типовото одобрение на ЕИО за компонент е издадено.4.9. Примери на знаци за типово одобрение за компонент на устройство, включващо различни лампи, са дадени в допълнение 2.--------------------------------------------------19770628Допълнение 1Пример на знак за типово одобрение на ЕИО за компонент+++++ TIFF +++++--------------------------------------------------19770628Допълнение 2Пример на знак за типово одобрение на ЕИО за компонент+++++ TIFF +++++Пpимepи за мapкиpoвки иa ycтpoйcтpвo, за кoeтo e издaдeнo типoвo-oдoбpeниe нa ЕИО, включващо някoлкo cвъpзани пoмeждy cилaмпи+++++ TIFF +++++--------------------------------------------------19770628ПРИЛОЖЕНИЕ IIIФОТОМЕТРИЧНИ ИЗМЕРВАНИЯ1. По време на фотометричните измервания паразитните отражения трябва да бъдат избегнати чрез подходящо маскиране.2. Измерванията трябва да се провеждат, както следва:2.1. измерваното разстояние трябва да е такова, че да може да се приложи закона за обратния квадрат на разстоянието;2.2. измервателната апаратура трябва да е такава, че ъгловият отвор на приемника, гледан от еталонния център на лампата, да е между 10′ и 1°;2.3. изискването за сила на светлината за определена посока на наблюдение се смята за удовлетворено, когато тази сила е получена в посока, отклоняваща се с не повече от 15′ от посоката на наблюдение.3. Посоката Н = 0° и V = 0° съответства на еталонната ос (върху превозното средство, тя трябва да е хоризонтална, успоредна на средната му надлъжна равнина и ориентирана в изискваната посока на видимост). Тя минава през еталонния център.+++++ TIFF +++++3.1. Силите извън осите се измерват във вътрешността на ромба, описан от крайните посоки на измерване (виж диаграмата по-горе).--------------------------------------------------


title: Директива на Съвета от 28 май 1969 година за хармонизиране на законовите, подзаконовите и административните разпоредби относно освобождаване от данък върху оборота и акциз при внос при международните пътувания

text:
Важна правна забележка

|

31969L0169

Официален вестник n° L 133 , 04/06/1969 стр. 0006 - 0008 специално финландско издание: глава 9 том 1 стр. 0010  специално датско издание поредица I глава 1969(I) стр. 0218  специално шведско издание: глава 9 том 1 стр. 0010  специално английско издание: поредица I глава 1969(I) стр. 0232  специално гръцко издание: глава 09 том 1 стр. 0017  специално испанско издание: глава 09 том 1 стр. 0019  специално португалско издание глава 09 том 1 стр. 0019  специално чешко издание глава 09 том 01 стр. 8  - 10 специално испанско издание глава 09 том 01 стр. 8  - 10 специално унгарско издание глава 09 том 01 стр. 8  - 10 специално литвийско издание глава 09 том 01 стр. 8  - 10 LV.ES глава 09 том 01 стр. 8  - 10 MT.ES глава 09 том 01 стр. 8  - 10 PL.ES глава 09 том 01 стр. 8  - 10 SK.ES глава 09 том 01 стр. 8  - 10 специално словенско издание глава 09 том 01 стр. 8  - 10

		19690528Директива на Съветаот 28 май 1969 годиназа хармонизиране на законовите, подзаконовите и административните разпоредби относно освобождаване от данък върху оборота и акциз при внос при международните пътувания(69/169/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 99 от него,като взе предвид предложението на Комисията,като има предвид, че въпреки изграждането на митническия съюз, което включва премахване на митата и повечето от таксите, имащи равностоен ефект, в търговията между държавите-членки, е необходимо да се запази облагането с данък при внос и освобождаването от данък при износ до постигането на по-висока степен на хармонизиране на косвените данъци;като има предвид, че е желателно още преди такова хармонизиране населението на държавите-членки да осъзнае по-ясно действителността на общия пазар, като за тази цел е нужно да бъдат приети мерки за по-широко либерализиране на системата на данъчно облагане на вноса при пътуванията между държавите-членки; като има предвид, че необходимостта от указаните мерки беше нееднократно подчертавана от членове на Асамблеята;като има предвид, че облекчения от този вид, свързани с пътуванията, представляват крачка напред в посока на взаимното отваряне на пазарите на държавите-членки и създаването на условия, подобни на тези на един вътрешен пазар;като има предвид, че тези облекчения трябва да бъдат ограничени до нетърговски внос на стоки от пътници; като има предвид, че като общо правило тези стоки са придобити в страната, от която се внасят (страната на износа), само след като са били подложени на данъчно облагане, така че ако страната на вноса се въздържи в предписаните лимити от облагане с данък върху оборота и акциз при вноса, така се избягва двойното данъчно облагане, без да се стига до липса на облагане;като има предвид, че се оказва необходимо да бъде въведена система на Общността за намаляване на данъците при внос и по отношение на пътуванията между трети страни и Общността,ПРИЕ НАСТОЯЩАТА ДИРЕКТИВА:Член 11. При пътувания между трети страни и Общността се освобождава от данък върху оборота и акциз вносът на намиращите се в личния багаж на пътниците стоки, ако указаният внос няма търговски характер и общата стойност на стоките, внасяни от едно лице, не надхвърля 25 разчетни единици.2. Държавите-членки могат да намалят това освобождаване до 10 разчетни единици за пътниците под 15-годишна възраст.3. Когато общата стойност на няколко вида стоки, внасяни от едно лице, надхвърли 25 разчетни единици или сумата, установена в съответствие с параграф 2, в зависимост от конкретния случай, се предоставя освобождаване в рамките на тези суми по отношение на тези от внасяните стоки, за които би било предоставено освобождаване, ако бяха внасяни самостоятелно. Приема се, че стойността на един отделен вид стока не може да бъде разделена.Член 21. При пътувания между държави-членки се освобождава от данък върху оборота и акциз вносът на намиращите се в личния багаж на пътниците стоки, за които са изпълнени условията, определени в членове 9 и 10 от Договора, ако указаният внос няма търговски характер и общата стойност на стоките, внасяни от едно лице, не надхвърля 75 разчетни единици. Това освобождаване се предоставя и когато пътуването включва транзит през територия, различна от тази на държавите-членки.2. Държавите-членки могат да намалят това освобождаване до 20 разчетни единици за пътниците под 15-годишна възраст.3. Когато общата стойност на няколко вида стоки, внасяни от едно лице, надхвърли 75 разчетни единици или сумата, установена в съответствие с параграф 2, в зависимост от конкретния случай, се предоставя освобождаване в рамките на тези суми по отношение на тези от внасяните стоки, за които би било предоставено освобождаване, ако бяха внасяни самостоятелно. Приема се, че стойността на един отделен вид стока не може да бъде разделена.Член 3За целите на настоящата директива:1. Стойността на лични вещи, внесени временно или повторно внесени, след като са били временно изнесени, не се взема предвид при определяне на освобождаването по членове 1 и 2.2. Счита се, че вносът няма търговски характер, ако:а) се извършва случайно, иб) се състои изключително от стоки за лична или семейна употреба от пътниците или от стоки, предназначени за подаръци; видът или количеството на тези стоки не могат да бъдат такива, че да предполагат внос с търговска цел.Член 41. Без да се засягат националните разпоредби, приложими по отношение на пътници, чието постоянно местоживеене е извън Европа, за целите на освобождаването от данък върху оборота и акциз всяка държава-членка въвежда следните количествени ограничения за изброените по-долу стоки:а) тютюневи изделия:200 цигариили 100 пурети (пури с максимално тегло 3 грама за къс);или 50 пуриили 250 грама тютюн за пушене;б) алкохолни напитки:- дестилирани или спиртни напитки с алкохолно съдържание над 22°: 1 стандартна бутилка (0,7—1 литър)или- дестилирани и спиртни напитки и аперитиви на винена или алкохолна основа с алкохолно съдържание не повече от 22°; пенливи вина, подсилени вина: общо до 2 литраи- непенливи вина: общо до два литра;в) парфюми: 50 грамаитоалетни води: ¼ литър;г) кафе: 500 грамаили екстракти и есенции от кафе: 200 грама;д) чай: 100 грамаили екстракти и есенции от чай: 40 грама.2. Освобождаването за стоките, посочени в параграф 1, букви а), б) и г), не се предоставя на пътници под 15-годишна възраст.3. В рамките на количествените ограничения, установени в параграф 1, и като се вземат предвид ограниченията по параграф 2, стойността на изброените в параграф 1 стоки не се взема предвид при определяне на освобождаването, посочено в членове 1 и 2.Член 51. Държавите-членки могат да установят по-ниски лимити по отношение на стойността и/или количеството за освобождаване на стоки, когато те са внесени:- при пътувания в пограничните области;- от екипажите на превозни средства, използвани в международни пътувания;- от членове на разположени в една от държавите-членки въоръжени сили на друга държава-членка, включително от цивилния персонал, съпруги и деца на издръжка.2. Държавите-членки могат да изключат от освобождаването стоки, попадащи под позиции № 71.07 и 71.08 от Общата митническа тарифа.3. Държавите-членки могат да намалят количествата стоки, посочени в член 4, параграф 1, букви а) и г), за пътници, които влизат в държава-членка от трета страна.Член 6Държавите-членки предприемат необходимите мерки за недопускане на освобождаване от данък на доставките за пътници, чието местожителство, обичайно пребиваване или месторабота са в една от държавите-членки и които се ползват от режима, предвиден в настоящата директива.Член 7Държавите-членки могат да закръглят сумите в национална валута, получени при преизчисляването на посочените в членове 1 и 2 суми в разчетни единици.Член 81. Държавите-членки въвеждат в сила мерките, необходими, за да се съобразят с настоящата директива, най-късно до 1 януари 1970 г.2. Всяка държава-членка информира Комисията относно мерките, които тя приема за прилагане на настоящата директива.Комисията съобщава тази информация на останалите държави-членки.Член 9Адресати на настоящата директива са държавите-членки.Съставено в Брюксел на 28 май 1969 година.За СъветаПредседателG. Thorn--------------------------------------------------


title: Директива 2000/48/ЕО на Комисията от 25 юли 2000 година за изменение на приложенията към Директиви 86/362/ЕИО и 90/642/ЕИО на Съвета относно определянето на максималните количества на остатъци от пестициди във и върху зърнените култури, храните от животински произход и някои продукти от растителен произход, включително плодове и зеленчуциТекст от значение за ЕИП.

text:
Важна правна забележка

|

32000L0048

Официален вестник n° L 197 , 03/08/2000 стр. 0026 - 0031 специално чешко издание глава 3 том 30 стр. 237  - 242 специално испанско издание глава 3 том 30 стр. 237  - 242 специално унгарско издание глава 3 том 30 стр. 237  - 242 специално литвийско издание глава 3 том 30 стр. 237  - 242 LV.ES глава 3 том 30 стр. 237  - 242 MT.ES глава 3 том 30 стр. 237  - 242 PL.ES глава 3 том 30 стр. 237  - 242 SK.ES глава 3 том 30 стр. 237  - 242 специално словенско издание глава 3 том 30 стр. 237  - 242

		20000725Директива 2000/48/ЕО на Комисиятаот 25 юли 2000 годиназа изменение на приложенията към Директиви 86/362/ЕИО и 90/642/ЕИО на Съвета относно определянето на максималните количества на остатъци от пестициди във и върху зърнените култури, храните от животински произход и някои продукти от растителен произход, включително плодове и зеленчуци(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 86/362/ЕИО на Съвета от 24 юли 1986 г. относно определянето на максималните количества на остатъци от пестициди във и върху зърнените култури [1], последно изменена с Директива 2000/42/ЕО на Комисията [2], и по-специално член 10 от нея,като взе предвид Директива 90/642/ЕИО на Съвета от 27 ноември 1990 г. относно определянето на максималните количества на остатъци от пестициди във и върху някои продукти от растителен произход, включително плодове и зеленчуци [3], последно изменена с Директива 2000/42/ЕО на Комисията, и по-специално член 7 от нея,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [4], последно изменена с Директива 2000/10/ЕО на Комисията [5], и по-специално член 4, параграф 1, буква е) от нея,като има предвид, че:(1) Новото активно вещество азоксистробин е включено в приложение I към Директива 91/414/ЕИО с Директива 98/47/ЕО на Комисията [6] за употреба само като средство за унищожаване на гъбички, но без да се уточняват конкретни условия, които оказват влияние върху културите, които може да бъдат третирани с продукти за растителна защита, съдържащи азоксистробин.(2) Максималните количества на остатъци от азоксистробин във и върху храни, обхванати от Директиви 86/362/ЕИО и 90/642/ЕИО, са определени от Директива 1999/71/ЕО на Комисията [7].(3) При определянето на горепосочените максимални количества на остатъци от азоксистробин е прието, че тези количества трябва да бъдат преразглеждани и трябва да бъдат променяни съобразно новата информация или данни. Директива 1999/71/ЕО постанови, че временните национални максимални количества на остатъци за други зърнени култури и плодове и зеленчуци трябва да бъдат фиксирани от държавите-членки като част от тяхното одобрение на продукти за растителна защита, съдържащи азоксистробин, и трябва да бъдат обявени пред Комисията съгласно изискванията член 4, параграф 1, буква е) от Директива 91/414/ЕИО. За да се улесни тази възможност, някои от количествата, определени в Директива 1999/71/ЕО, са утвърдени като временни, като дават възможност на държавите-членки да дадат бъдещо одобрение за нови употреби и да ги обявят пред Комисията според процедурите, описани в горепосочения член. Този член предвижда, че когато съществува временно максимално количество на остатъци на Общността и когато новата одобрена употреба води до по-високи количества, разрешаващата държава-членка трябва да установи временно национално максимално количество на остатъци, съгласно член 4, параграф 1, буква е) от Директива 91/414/ЕИО, преди да бъде дадено одобрение.(4) За да бъде гарантирана адекватната защита на потребителя срещу излагане на остатъци във или върху продукти, за които не са били дадени одобрения, е удачно при приемане на Директива 1999/71/ЕО да се определят временни максимални количества на остатъци на нива, по-ниски от аналитично изчислените за такива продукти. Фиксирането на такива временни максимални количества на остатъци на ниво Общност се осъществява като се запазва правото на даване на временни одобрения от държавите-членки за употребата на азоксистробин на такива продукти, съгласно член 4, параграф 1, буква е) от Директива 91/414/ЕИО.(5) За да бъде одобрен продукт за растителна защита, държавите-членки трябва да приложат еднакви принципи, предвидени за това в приложение IV към Директива 91/414/ЕИО, при оценяването, и по-специално досие, съответстващо на изискванията от приложение III към Директива 91/414/ЕИО, представена от кандидата за разрешение. Приложение III, част А, раздел 8 от Директива 91/414/ЕИО изисква кандидатите да представят определена информация, включително предложение за максимални количества на остатъци, заедно с всички основания и изчисления са потенциалното и действителното излагане чрез дозиране и други средства. Приложение IV, част Б, параграф 2.4.2. и част В, параграф 2.5 от Директива 91/414/ЕИО предвиждат държавите-членки да оценят представената информация, отнасяща се до влиянието върху човешкото здраве или здравето на животните, оказано от остатъците и влиянието върху околната среда, и да вземат решения за одобренията, които гарантират, че остатъците оказват влияние върху най-малко качествата на продуктите за растителна защита, необходимо е да се създаде добър контрол, отговарящ на добрите практики в земеделието, да се прилагат по такъв начин, че остатъците при жътва, клане или съхранение, в зависимост от случая, да се намалят до минимум.(6) Предоставени са нови данни за азоксистробина в ориза, бананите, доматите и семейство "Тикови" с ядлива и неядлива кора. Тези нови данни са оценени и е преценено за целесъобразно да се преразгледат временните максимални количества на остатъци, определени за тези продукти в Директива 1999/71/ЕО.(7) При включването в приложение I към Директива 91/414/ЕИО техническата и научната оценка на азоксистробин беше приключена на 22 април 1998 г. под форматa на доклад на Комисията за преразглеждане на азоксистробина; като има предвид, че в този доклад за преразглеждане допустимата дневна доза (ДДД) азоксистробин е фиксирана на 0,1 мг/кг/бв/ден; като има предвид, че потребителите цял живот са изложени на хранителни продукти, третирани с азоксистробин, е преценено и определено, съгласно процедурите и практиките, използвани в рамките на Европейската общност, предвид указанията, публикувани от Световната здравна организация [8], и изчислено, че максималните количества на остатъци, определени в настоящата директива, не водят до превишаване на ДДД.(8) Острите токсични ефекти, изискващи определянето на пределна препоръчителна доза, не са посочени при оценката и дискусията, които предхождаха включването на азоксистробина в приложение I към Директива 91/414/ЕИО.(9) Проведени са консултации с търговските партньори на Общността, относно количествата определени в настоящата директива чрез Световната търговска организация и техните коментари за тези количества са разгледани. Възможността да се определят допустими максимални количества на остатъци за вноса на специфични пестициди/комбинации зърнени култури ще бъдат изследвани от Комисията, на базата на представяне на приемливи данни.(10) Взети са предвид мнението на Научния комитет по растенията, и по-специално съвета и препоръките, касаещи защитата на потребителите на хранителни продукти, третирани с пестициди.(11) Мерките, предвидени в настоящата директива, са в съответствие със становището на Постоянния фитосанитарен комитет,ПРИЕ НАСТОЯЩАТА ДИРЕКТИВА:Член 1Към част А от приложение II към Директива 86/362/ЕИО се добавя следната точка:"Пестицидни остатъци | Максимално количество мг/кг |Азоксистробин | 5 | Ориз" |Член 2Максималните количества на остатъци в приложението към настоящата директива заменят посочените за азоксистробина в приложение II към Директива 90/642/ЕИО.Член 31. Настоящата директива влиза в сила на двадесетия ден след публикуването ѝ в Официален вестник на Европейските общности.2. Държавите-членки приемат и публикуват преди 31 март 2001 г. законовите, подзаконовите и административните разпоредби, необходими за да се съобразят с настоящата директива. Те незабавно информират Комисията за това.3. Приетите разпоредби се прилагат тези мерки, считано от 1 април 2001 г.4. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 4Адресати на настоящата директива са държавите-членки.Съставено в Брюксел на 25 юли 2000 година.За КомисиятаDavid ByrneЧлен на Комисията[1] ОВ L 221, 7.8.1986 г., стр. 37.[2] ОВ L 158, 30.6.2000 г., стр. 51.[3] ОВ L 350, 14.12.1990 г., стр. 71.[4] ОВ L 230, 19.8.1991 г., стр. 1.[5] ОВ L 57, 2.3.2000 г., стр. 28.[6] ОВ L 191, 7.7.1998 г., стр. 50.[7] ОВ L 194, 27.7.1999 г., стр. 36.[8] Указания, които предвиждат дозата приемани пестицидни остатъци (преразгледани), подготвени от GEMS (хранителна програма, съвместно с Кодекса на Комисията по пестицидни остатъци, публикувани от Световната здравна организация 1997 г. (СЗО, FSF, FSO, 97.7).--------------------------------------------------20000725ПРИЛОЖЕНИЕГрупи и примери за индивидуални продукти, за които се прилага максималните количества на остатъци | Пестицидни остатъци и максимални количества мг/кг |1.Плодове пресни, сушени или сурови, запазени чрез замразяване, без съдържание на добавена захар;ядкиi) ЦИТРУСОВИ ПЛОДОВЕ | 0,05 [p] [*] |Грейпфрут | |Лимони | |Зелени лимони | |Мандарини (включително малки портокали и други хибриди) | |Портокали | |Грейпфрути | |Други | |ii) ЯДКИ, РАСТЯЩИ ПО ДЪРВЕТАТА (ЧЕРУПКОВИ И НЕЧЕРУПКОВИ) | 0,1 [p] [*] |Бадеми | |Бразилски триъгълен орех | |Кашу | |Кестени | |Кокосови орехи | |Лешници | |Макадемия | |Американски орехи | |Борови семки | |Шам фъстък | |Орехи | |Други | |iii) ЯБЪЛКОВИ ПЛОДОВЕ | 0,05 [p] [*] |Ябълки | |Круши | |Дюли | |Други | |iv) КОСТИЛКОВИ ПЛОДОВЕ | 0,05 [p] [*] |Кайсии | |Череши | |Праскови (включително нектарини и подобни хибриди) | |Сливи | |Други | |v)ЯГОДОПЛОДНИ И МАЛКИ ПЛОДОВЕа) Десертни и винени сортове грозде | 2 |Десертно грозде | |Грозде винени сортове | |б) Ягоди (различни от диви) | 0,05 [p] [*] |в) Храстови плодове (различни от диви) | 0,05 [p] [*] |Къпина | |Едри къпини | |Кръстоска между малина и къпина | |Малина | |Други | |г) Други малки плодове и ягодоплодни (различни от диви) | 0,05 [p] [*] |Боровинки (плод от рода Viccinium myrtillus) | |Червена боровинка | |Френско грозде (червено, черно и бяло) | |Цариградско грозде | |Други | |д) Диви ягодоплодни и диви плодове | 0,05 [p] [*] |vi)РАЗНИАвокадо | |Банани | 2 |Фурми | |Смокини | |Кивита | |Кумкуат | |Личи | |Манго | |Маслини | |Плод на страстта | |Ананаси | |Нар | |Други | 0,05 [p] [*] |2.Зеленчуци, пресни или сурови, замразени или сушениi) Кореноплодни и грудкови зеленчуци | 0,05 [p] [*] |Червено цвекло | |Моркови | |Целина | |Хрян | |Земна ябълка | |Пащърнак | |Корени на магданоз | |Репички | |Козя брада | |Сладки картофи | |Кръмно цвекло | |Ряпа | |Сладки картофи | |Други | |ii) ЛУКОВИЧНИ РАСТЕНИЯ | 0,05 [p] [*] |Чесън | |Лук | |Дребен лук | |Зелен лук | |Други | |iii)ПЛОДОНОСНИ ЗЕЛЕНЧУЦИa)КартофовиДомати | 2 [p] |Чушки | |Патладжани | |Други | 0,05 [p] [*] |б) Семейство "Тикови" — с ядлива кора | 1 [p] |Краставици | |Корнишони | |Тиквички | |Други | |в) Семейство "Тикови" — с неядлива кора | 0,5 [p] |Пъпеши | |Тиква | |Диня | |Други | |г) Сладка царевица | 0,05 [p] [*] |iv) ЗЕЛЕНЧУЦИ ОТ СЕМЕЙСТВОТО НА ЗЕЛЕТО | 0,05 [p] [*] |а)Цъфтящо зелеБроколи | |Карфиол | |Други | |б)Глависто зелеБрюкселско зеле | |Бяло зеле | |Други | |в)Листно зелеКитайско зеле | |Къдраво зеле | |Други | |г) Алабаш | |v) ЛИСТНИ ЗЕЛЕНЧУЦИ И ЗЕЛЕНИ | 0,05 [p] [*] |a)Марули и салатиКресон | |Къдрава маруля | |Маруля | |Цикория | |Други | |б)Спанак и подобниСпанак | |Листа на цвекло | |Други | |в) Воден кресон | |г) Градинска жлъчка | |д)БилкиКервел | |Див чесън | |Магданоз | |Листа от целина | |Други | |vi) БОБОВИ РАСТЕНИЯ (пресни) | 0,05 [p] [*] |Фасул (с шушулки) | |Фасул (без шушулки) | |Грах (с шушулки) | |Грах (без шушулки) | |Други | |vii) СТЪБЛЕНИ РАСТЕНИЯ (ЗЕЛЕНИ) | 0,05 [p] [*] |Aспержи | |Тексаска целина | |Целина | |Копър | |Кръгъл артишок | |Праз лук | |Ревен | |Други | |viii) ГЪБИ | 0,05 [p] [*] |a) Култивирани гъби | |б) Диви гъби | |3. Варива | 0,05 [p] [*] |Боб | |Леща | |Грах | |Други | |4. Маслодайни семена | 0,05 [p] [*] |Ленено семе | |Фъстъци | |Маково семе | |Сусам | |Слънчоглед | |Рапица | |Соя | |Синапено семе | |Памуково семе | |Други | |5. Картофи | 0,05 [p] [*] |Ранни картофи | |Късни картофи | |6. Чай (листа и стъбла изсушени, ферментирали или не от листата на Camellia sinenis) | 0,1 [p] [*] |7. Хмел (сушен), включително цветове и неконцентриран прах | 0,1 [p] [*] |[*] Показва по-ниска граница от аналитичното определене.--------------------------------------------------